امریکا قوشمه ایالتلری بیلن طالبان اورته سیده جاری هفته جریانیده باشله نیشی ریجه لنگن تینچ لیک اوچره شوولری گه طالبان گروهی نینگ موسسلریدن ملا عبدالغنی برادرنینگ هم قتنشه جگی بیلدیریلدی.
امریکا قوشمه ایالتلری بیلن طالبان اورته سیده گی اوچره شوولرنینگ میزبان اولکه سی بولمیش قطر تامانیدن بیر بیانات بیریلدی.
قطر، امریکا قوشمه ایالتلری بیلن طالبان اورته سیده گی تینچ لیک اوچره شوولریگه طالبان گروهی نینگ موسسلریدن بولمیش و پاکستان دولتی تامانیدن 8 ییل قماقخانه گه توتیلیب اوتگن ییلی آزاد ایتیلگن ملا عبدالغنی برادرنینگ هم قتنه شیشیدن خبر بیردی.
دیپلوماتیک منبعلر اوچره شوولرنینگ قطرنینگ پیاتختی دوحه ده بوگون باشله نیشینی کوتماقده لر.
افغانستان دولت باشلیغی اشرف غنی نینگ باشقروویده گی حکومت اوچون کتته خطردن عبارت طالبان گروهی حلی هم مملکت نینگ انچه منطقه سی نینگ کنترولینی اوز قولیگه آلیب تورگن.
حکومت اوتگن ییللرده طالبان گروهی بیلن تینچ لیک اوچره شوولریگه باشلش اوچون انچه فعالیت قیلیب تینچ لیک کینگشی ایجاد ایتگن حالده حلی گچه هیچ بیر نتیجه قولگه کیریتیلمه گن.
سابق جمهوررئیس حامد کرزی نینگ حکومتیده هم افغانستان رهبریتی طالبان بیلن مذاکره قیلیش گه حرکت قیلدی. اوشبو مذاکره لرنینگ 2013 – ییل جون آییده دوحه ده بولیب اوتیشی ریجه لنگن ایدی.  بیراق طالبان نینگ دوحه ده گی دفتری نینگ لوحه سی گه "افغانستان اسلام امیرلیگی" شکلیده یازدیریشی و اوزیچه بیراغینی آسیشی نینگ آرتیدن افغانستان حکومتی مذاکره دن واز کیچگن ایدی.
شونده ی قیلیب طالبان نینگ دوحه ده گی دفتری یاپیلرایکن, تینچ لیک مذاکره لری هم توختب قالگن ایدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
